kardosdrur/scandi-wiki huggingface dataset:
Pædagogseminarium

Et pædagogseminarium er en uddannelsesinstitution, hvor man uddannes til socialpædagogisk arbejde med mennesker i alle aldre på institutioner som børnehave, SFO, ungdomsklub, ældreforsorg og arbejde med fysisk og psykisk handikappede eller mennesker med sociale problemer.

Den nuværende pædagoguddannelse har afløst flere tidligere, der hed børnehavelærerinde, socialpædagog og fritidspædagog m.v.
Under uddannelsen kan den studerende specialisere sig inden for linjefag i forhold til, hvilken aldergruppe og institutionstype de helst vil arbejde inden for.

Linjefagsblokkene efter 2007-uddannelsen er 1) sundhed, krop og bevægelse, 2) udtryk, musik og drama, 3) værksted, natur og teknik.

En tredjedel af uddannelsen udgøres af praktikophold i institutioner, hvor de studerende uddannes ved at deltage i det daglige arbejde.

Danmarks største pædagogseminarium bliver fra 2009 »Pædagoguddannelsen Storkøbenhavn« i KDAS's tidligere lokaler i Skovlunde, hvor seminarierne fra Glostrup og Ballerup flytter hen. Seminarierne kom i begyndelsen af 2000-tallet til at være en del af professionshøjskolerne / University Colleges.

Oversigt over 21 pædagogseminarier i 2019 
fremgår af et danmarkskort på UG.dk

Nordjylland:

 Aalborg (universitetsby)
 Hjørring
 Thisted

Midtjylland:

 Aarhus (universitetsby)
 Randers
 Grenaa
 Viborg
 Holstebro
 Ikast
 Horsens

Fyn, Sydjylland og Sønderjylland:

 Odense (universitetsby)
 Svendborg
 Esbjerg (universitetsby)
 Kolding (universitetsby)
 Jelling
 Aabenraa

Sjælland og Lolland-Falster:

 Hillerød
 Roskilde (universitetsby)
 Slagelse (universitetsby)
 Vordingborg
 Nykøbing Falster
 Holbæk

Online uddannelse

En række pædagogsemerier udbyder netuddannelse; bl.a. UC Syd, VIA University College, Københavns Professionshøjskole, Professionshøjskolen Absalon og studentum.dk

Kilder 
 Største pædagogseminarium i Skovlunde fra 2009
 Danske pædagogseminarier Fortegnelse med links til hjemmesider

Referencer 

Seminarier
Uddannelsesinstitutioner i Danmark
Modomnoc

Modomnoc (død ca. 550 evt.) er en irsk helgen og missionær. Han var elev af Skt. David af Wales og medlem af den kongelige O'Neill-familie. 

Ifølge en legende var det Modomnoc, der først indførte bier til Irland, da en sværm fulgte ham fra hans kloster i Wales, hvor han havde været biavler.

Referencer 

Personer fra Irland
Helgener
Biavlere
Tjek fødsels- og dødsår
Aristaios

Aristaios var i græsk mytologi søn af Apollon og den hyrdegud som vogtede hjorte og bikuber

Aristaios kendes også som den der forårsagede Eurydikes død. Hun trådte på en giftslange da Aristaios forsøgte at voldtage hende.

Se også 
 Orfeus

Græske guder
Biavlere
Kristian Rendtorff

Kristian Rendtorff har siden 1. januar 2008 været generalsekretær i Mission Afrika (tidligere Sudanmissionen). Han er uddannet præst og har virket i Århus Stift. Han er tidligere formand for Danmarks Biavlerforening.

Referencer

Kristne fra Danmark
Jan Dzierżon

Jan Dzierżon (polsk) eller Johann Dzierzon (tysk) (16. januar 1811 – 26. oktober 1906) var en polsk biavler bedst kendt for hans opdagelse af partenogenese blandt bier og for at designe en flytbar bikuberamme. Han var ligeledes romersk-katolsk præst. 

Personer fra Tyskland
Personer fra Polen
Biavlere
William Dennison

William David Dennison (født 20. januar 1905, død 2. maj 1981) var det sidste medlem af Orangeordenen, der tjente som borgmester i Toronto, Canada. Han sad som borgmester fra 1966 til 1972 og var ligeledes medlem i lang tid af Toronto byråd. Før han gik ind i politik, var han skoleinspektør og lærer. Han var ligeledes biavler og havde på et tidspunkt 900.000 bier i baghaven i sit hjem på Jarvis Street.

Referencer 

Borgmestre
Politikere fra Canada
Biavlere
White Lion

White Lion er et heavy metal band, der var aktivt i 1980'erne og starten af 1990'erne. Bandet blev gendannet i 2003 med en ny besætning. Bandet blev oprindeligt dannet i New York City i 1983 af den Dansk-fødte sanger Mike Tramp og guitaristen Vito Bratta.

Diskografi 
 Fight to Survive (1985)
 Pride (1987)
 Big Game (1989)
 Mane Attraction (1991)
 The Best Of White Lion – opsamlingsalbum (1992)
 Remembering White Lion – nye versioner (2002)
 Anthology 83-89 – ikke tidligere udgivede sange (2006)
 Rocking the USA – live album (2006)
 The Definitive Rock Collection – opsamlingsalbum (2007)
 Return of the Pride (2008)

Heavy metal-grupper
Metalgrupper fra USA
Musikgrupper fra 1983
The Beekeeper

The Beekeeper er et album fra den amerikanske musiker Tori Amos. Det indeholder keltisk korsang, afrikanske trommer og gnostiske temaer fra Johannesapokryfen. Tidlige anmeldelser beskriver albummet som Amos' lyrisk lettest tilgængelige, da teksterne her var mere ligetil end mange af hendes foregående værker, som indeholdt mange metaforer.

Sange 
Alle sangene er skrevet af Tori Amos.
"Parasol" – 3:54 
"Sweet the Sting" – 4:16
"The Power of Orange Knickers" (med Damien Rice) – 3:36
"Jamaica Inn" – 4:03
"Barons of Suburbia" – 5:21
"Sleeps with Butterflies" – 3:35
"General Joy" – 4:13
"Mother Revolution" – 3:58
"Ribbons Undone" – 4:30
"Cars and Guitars" – 3:45
"Witness" – 6:06
"Original Sinsuality" – 2:02
"Ireland" – 3:49
"The Beekeeper" – 6:50
"Martha's Foolish Ginger" – 4:22
"Hoochie Woman" – 2:34
"Goodbye Pisces" – 3:36
"Marys of the Sea" – 5:11
"Toast" – 3:42

Kilder 

Album fra 2005
William Charles Cotton

William Charles Cotton (30. januar 1813 – 22. juni 1879) var en anglikansk præst, missionær og biavler. Efter uddannelse på Eton College og Christ Church, Oxford, blev han ordineret og rejste til New Zealand som kapellan for George Augustus Selwyn, New Zealands første biskop. Her introducerede han biavl på Nordøen og skrev bøger om dette.

Biavlere
Kristne missionærer
Præster fra England
Rune Kalle Bjerkø

Rune "Kalle" Bjerkø er en dansk manuskriptforfatter, filminstruktør, filmproducer, komponist, klipper og fotograf, der mest er kendt for at have instrueret bl.a.a “drengene fra Angora,dukkejulekalenderen Yallahrup Færgeby, skrevet manus til den den Emmy-nominerede miniserie “Paphoved”, Satireserierne “Jul i kommunen” og “valg i kommunen og skrevet manuskript til spillefilmen “Hacker” (premiere marts 2019).
Kalle Bjerkø er uddannet i dramaturgi med overbygning i film/tv, og har instrueret, skrevet, klippet og fungeret som fotograf på adskillige film og tv-produktioner, men arbejder i dag primært som manuskriptforfatter.

Ekstern henvisning 
 

Tjek fødselsår
Filmkomponister fra Danmark
Filminstruktører fra Danmark
Manuskriptforfattere fra Danmark
Filmproducere fra Danmark
Dansksprogede forfattere fra Danmark
Waldo McBurney

Ralph Waldo McBurney (3. oktober 1902 – 8. juli 2009) var kendt for at være den ældste arbejdende mand i USA. I en alder af 105 år arbejdede han stadig som biavler i byen Quinter, Kansas. Han blev født i Quinter og har boet der det meste af sit liv.

Han var ældste ved den presbyterianske kirke.

Personer fra USA
Hundredårige
L.L. Langstroth

Pastor Lorenzo Lorraine Langstroth (25. december 1810, Philadelphia, Pennsylvania – 6. oktober 1895), biavler, kirkefader og lærer. Han anses for "Far til amerikansk biavl."

Som ung viste han en ekstraordinær interesse i at observere insekters vaner. Han blev uddannet fra Yale University i 1831 og var efterfølgende ansat ved universitetet fra 1834-1835. Efter dette var han præst ved forskellige kirker i Massachusetts, inklusiv South Congregational Church i Andover, Massachusetts i maj 1836.

Han blev gift med Anne Tucker (1812—23. januar 1873) fra Massachusetts. De fik tre børn: James (1837), Anna (1841), Harriet A. (1847).

Eksterne henvisninger 

 
 Scan of "Langstroth on the hive and the honey-bee" 1853 edition

Se også 
 Apiologi

Personer fra USA
Biavlere
Ansatte ved Yale University
Charles Butler

Charles Butler (født 1560, død 1647), sommetider kaldet Faderen til engelsk biavl var en logiker, grammatiker, forfatter, præst og en indflydelsesrig biavler. Han observerede, at bier producerede voks i kroppen og var blandt de første til at observere, at droner er hanner, og dronningerne er hunner, selv om han mente, at arbejderbierne lagde æg.

Referencer 

Biavlere
Personer fra England
Ram It Down

Ram It Down er Judas Priests ellevte studiealbum, udgivet i 1988. En remastered version af albummet blev udgivet i 2001, indeholdende to nye livespor.

I 1986 planlagde Judas Priest at indspille et dobbeltalbum med titlen Twin Turbos, hvoraf den ene halvdel ville være let, kommerciel rock og den anden ville være ligeledes poleret, men tungere og mindre synthesizer-orienteret. Da pladeselskabet ikke var specielt trygt ved dobbeltalbum, blev projektet delt i to udgivelser, hvoraf det første, "milde", album blev Turbo, og det andet, "hårde", album blev Ram It Down. Selvom udgivelsen stort set blev enstemmigt kritiseret, var der begyndende tegn på visse elementer, som den mere tekniske trommeteknik, den høje hastighed og sci-fi-temaerne, som senere ville blive brugt på deres næste, og meget succesfulde, Painkiller. Judas Priest lavede også en coverversion af Chuck Berrys "Johnny B. Goode", som var den eneste single fra dette album. Ram It Down blev også det sidste album med trommeslager Dave Holland, som havde spillet med bandet siden British Steel.

På Ram It Down begyndte de to guitarister, K.K. Downing og Glenn Tipton, for første gang at gøre brug af sweep-picking. En kombination af dette, den høje hastighed og tekniske solospil gav den tydelige shred på albummet – eksempelvis i de første 40 sekunder af sangen "Heavy Metal."

Spor 
Alle sange er skrevet af Rob Halford, K.K. Downing og Glenn Tipton, hvis der ikke er andet angivet.
"Ram It Down" – 4:48
"Heavy Metal" – 5:58
"Love Zone" – 3:58
"Come and Get It" – 4:07
"Hard as Iron" – 4:09
"Blood Red Skies" – 7:50
"I'm a Rocker" – 3:58
"Johnny Be Good" (Chuck Berry) – 4:39
"Love You to Death" – 4:36
"Monsters of Rock" – 5:30

Bonusspor på genudgivelse 
"Night Comes Down" (Live) – 4:33
"Bloodstone" (Live) – 4:05

Medlemmer 
Rob Halford – Vokal
K.K. Downing – Lead guitar
Glenn Tipton – Lead guitar
Ian Hill – Bas
Dave Holland – Trommer

Eksterne henvisninger 
 Ram It Down på Judas Priest Info Pages 

Judas Priest-album
Album fra 1988
Karl Kehrle

Karl Kehrle også kendt som Bror Adam (3. august 1898 i Mittelbiberach, Tyskland – 1. september 1996 i Buckfast, England), var en benediktinermunk, biavler, og en autoritet indenfor biavl og udvikler af Buckfastbien.

Biavlere
Munke og nonner
Personer fra Tyskland
Hall of Fame (DIF)

Sportens Hall of Fame er en samling buster af nogle af de største danske idræts-personligheder gennem tiderne. Ekstra Bladet tog i 1992, med opbakning fra Danmarks Idrætsforbund og Team Danmark, initiativ til den danske udgave af "Sportens Hall of Fame". I begyndelsen var samlingen opstillet i Parken, men siden 2007 har busterne været udstillet i Idrættens Hus i Brøndbyvester.

For at blive optaget i Sportens Hall of Fame skal udøveren have opnået exceptionelle præstationer inden for sin idrætsgren. Herudover skal man have indstillet sin aktive karriere som idrætsudøver.

Hvert år udpeger bestyrelsen et nyt medlem af Sportens Hall of Fame, der bliver præsenteret i januar i Danmarks Radios årlige sportskavalkade. Bestyrelsen består af repræsentanter for de tre partnere bag Sportens Hall of Fame: Danmarks Idrætsforbund, Team Danmark og Ekstra Bladet, samt en repræsentant for medlemmerne.

Medlemmer 
Følgende sportspersonligheder er blevet valgt til Hall of Fame (pr. 2023):

DIF har dog kun samlingen til låns, indtil der eventuelt bliver oprettet et sportsmuseum. Desuden forpligter DIF sig til årligt at betale for en ny buste.

Eksterne henvisninger 
 sportenshalloffame.dk

Kåringer i dansk sport
Sport i Danmark
Etableret i 1992
Per Gade (fodboldspiller)

Per Gade (født d. 24. august 1977) er en dansk fodboldspiller, som indtil 2008 spillede forsvar på højre fløj hos AC Horsens i Superligaen.

Han startede sin karriere på ungdomsholdet Nibe Boldklub før han blev købt af AaB, men kom aldrig med på førsteholdet pga. skader. Han spillede senere for FC Nordjylland i 2000, men da klubben gik bankerot, skiftede han til AC Horsens i sommer 2004. I 2008 valgte han, efter 126 kampe og 2 mål for AC Horsens, at forlade klubben, da han gerne ville fokusere mere på sit civile job. Han fortsætter dog fodboldkarrieren i 2. divisionsklubben Blokhus FC.

Den 29. maj 2009 valgte Gade at indstille sin aktive karriere, da problemer med ryggen blev for store.

Referencer

Eksterne henvisninger 
 Per Gade på transfermarkt.com

Fodboldspillere fra Danmark
Fodboldspillere fra AC Horsens
Fodboldspillere fra FC Nordjylland
Fodboldspillere fra Jammerbugt FC
Fodboldspillere fra Aalborg Chang
Fodboldspillere fra AaB
Personer fra Nibe
EG A/S

EG A/S (tidligere EDB Gruppen A/S) er en dansk IT-virksomhed stiftet i Herning med hovedsæde i Lautrupparken i Ballerup.

EG udvikler og driver branchespecifik software baseret på cloud-teknologi. EG har også konsolideret sin forretning gennem opkøb og integration af andre it-virksomheder i EGs portefølje. En strategi der er accelereret med Francisco Partners som hovedaktionær, hvor EG har opkøbt ni virksomheder i 2021 alene og otte virksomheder i 2020. De seneste år er EG også begyndt at opkøbe virksomheder i Norden. 

Virksomheden er grundlagt i 1977. EG A/S har omkring 1.500 ansatte fordelt på 5 lande.

Kapitalfonden Francisco Partners har siden 2019 ejet EG A/S.

Tidligere ejere:
 Nordic Capital Fund VII
 IBM Danmark
 Axcel

EG A/S var indtil overtagelsen af aktiemajoriteten i 2008 et børsnoteret selskab, men efter Nordic Capitals overtagelse, blev EG A/S afmeldt fondsbørsen.

Brancher 

EG leverer software til 20 forskellige brancher, og har 40 forskellige datterselskaber i sin portefølje foruden egenudviklet software.

Byggeri og forsyning

EG råder over software inden for byggeri og forsyning. Software inden for byggeri kan være med til at beregne materialeforbrug, projektstyring og kvalitetssikring, hvor EG EnerKey er en software til energistyring i bygninger og forsyningsselskaber.

Sundhed og omsorg

Inden for sundhed og omsorg har EG især løsninger inden for det primære sundhedsvæsen, hvilket vil sige sundhedstilbud, der varetages af kommuner, almen praksis, øvrige privatpraktiserende sundhedsprofessionelle, herunder privatpraktiserende speciallæger og tandlæger, eller af borgeren selv.

Handel og logistik

EG leverer særligt software til logistik via programmet ASPECT4, men har software inden for detailhandel og mode, logistik og transport samt trælast og planteskoler.

Administration og finans

For området administration har EG software til boligadministration, offentlig administration, medlemsorganisationer og kursusvirksomheder. Til finansområdet dækker EG områderne forsikring og inkasso.

Servicefag

EG har software til advokatbranchen, bedemænd og frisørbranchen.

Offentlig sektor

Til den offentlige sektor råder EG over software til kommuner, kirker, regioner og uddannelse.

Øvrige Fakta 

 Kontorer i Danmark: Ikast, Århus, Ballerup, Odense, Kolding, Aalborg

 Kontorer i Sverige: Malmø, Östersund, Örebro, Stockholm, Göteborg, Bollnäs

 Kontorer i Norge: Molde, Bergen, Oslo, Sandefjord, Trondheim, Gjøvik, Tønsberg, Billingstad og Lysaker
 Kontorer i Finland: Helsinki og Jyväskylä

 Kontorer i Polen og Ukraine: Warszawa, Gdansk og Odessa

Nøgletal 

 Årlig omsætning (2019): DKK 1,360 milliarder.

Referencer

Eksterne henvisninger 

 eg.dk
 eg.se
 eg.no
 global.eg.dk [engelsksproget hjemmeside]

It-virksomheder i Danmark
Etableret i 1977
Virksomheder i Herning
Nayef Rajoub

Nayef Rajoub (født 1958) er minister for religiøse anliggender i den Hamas ledede Palæstinensiske selstyreregering. Han har været arresteret fem gange af Israel og en gang af sin bror Jibril Rajoub i 1996 i en periode hvor der var stort fokus på Hamas medlemmer fra Palestinian Preventive Security ledet af Jibril. Nayef blev dog løsladt efter en dag. Nayef og hans bror skiltes politisk for mange år siden, Jibril er medlem af det rivaliserende Fatahparti og stillede op imod Nayef til valget i 2006.

Nayef Rajoub er også biavler.

Biavlere
Politikere fra Hamas
Jawdat Said

Jawdat Said (arabisk جودت سعيد) (født 1931, død 30. januar 2022) var en cirkassisk islamisk lærd, der tilhørte skolen startet af de berømte islamiske tænkere professor Malek Bennabi og Muhammad Iqbal.

Referencer

Eksterne links 
 Official website
 "Jawdat Said, Islam as a Violence-Free Religion" – profile by Bashar Humeid

Personer fra Syrien
Ilz

Ilz er en biflod til Donau som løber gennem Bayerischer Wald i Tyskland. Den har en længde på 65 km og en højdeforskel fra udspring til udmunding på godt 800 meter. 

Ilz har sit udspring nær bjerget Rachel, og løber ud i Donau ved Passau. En anden  by langs Ilz er Fürsteneck.

Eksterne henvisninger 

 Floden Ilz  
Ilztal info 

Floder i Bayern
Donaus bifloder
Yasin Avci

Yasin Avci (født d. 3. august 1984) er en dansk fodboldspiller af tyrkisk herkomst, der sidst spillede for Lyngby BK i Superligaen.

Klubkarriere 
Han startede sin karriere i Albertslund hvor efter han tog til Hvidovre I.F. og så kom han til Boldklubben Frem hvor han fik sin debut 26. maj 2002 hjemme mod Farum som endte 1 – 4 til BK Frem. Han nåede at spille 69 kampe i BK Frem hvor han vandt 36, tabte 21, og spillede 12 uafgjorte. Han scorede 5 mål. Hans første mål for Frem var i kampen mod Herfølge Boldklub den 11. august 2002. Han stoppede i BK Frem den 30. juni 2006.
Derefter gik turen til AC Horsens hvor han spillede indtil sommeren 2009, hvor han skiftede til Lyngby. Her blev parterne den 14. april 2010 enige om at ophæve kontrakten

Efter karrieren 
Den 30. oktober 2010 skrev bl.a. bold.dk, at Avci var ny formand i FC Albertslund, og dermed ville afslutte sin spillerkarriere.

Referencer

Eksterne henvisninger 

Fodboldspillere fra Danmark
Fodboldspillere fra Boldklubben Frem
Fodboldspillere fra AC Horsens
Fodboldspillere fra Lyngby Boldklub
Personer fra Izmir
Walter Burley

Walter Burley eller Walter Burleigh (født ca. 1274/75 i Burley-in-Wharfedale, Yorkshire, død ca. 1344/45 i England?) var en senmiddelalderlig filosof og teolog som frem for alt fik betydning som modstander af William af Ockham der i universaliestriden stod for en såkaldt konceptualistisk nominalisme.

Burley afsluttede 1301 sit studium i Oxford og fik en doktortitel i teologi ved universitetet i Paris, formodentlig omkring 1324. Han underviste da dér og vendte tilbage til England omkring 1338.

Værker 

 Aristoteles-kommentarer til: Categoriae, De Interpretatione, Physica, Politica
 De puritate artis logicae (mellem 1325 og 1329)
 De vita et moribus philosophorum (før 1326)

Litteratur 
 Perler, Dominik : "Walter Burleigh", i: Franco Volpi (udgiver): Großes Werklexikon der Philosophie, Kröner, Stuttgart 2004, S. 248 ff.

Primærtekster
 Von der Reinheit der Kunst der Logik. Latin-tysk, oversat og udgivet af Peter Kunze. Philosophische Bibliothek, Band 401. Meiner, Hamburg 1988.

Eksterne henvisninger 
 Kildetekster  på Wikisource
 Om Burley hos Stanford.edu, af Alessandro Conti

Forfattere fra middelalderen
Teologer fra England
Filosoffer fra England
Faglitterære forfattere fra England
Latinske forfattere
Forfattere fra England før 1707
Ringers væske

Ringers væske er en isotonisk saltvandsopløsning som blev skabt af en engelske fysiolog  Sydney Ringer (1835–1910). Saltvandsopløsningen har samme koncentration af salte som kroppens blod og kan derfor bruges til infusion ved væskemangel.

Isotonisk saltvandsopløsning indeholder pr liter vand:
 8,60 g Natriumklorid
 0,30 g Kaliumklorid og
 0,33 g Kalciumklorid

Lægemidler
Dysfasi

Dysfasi (Dysphasia, gr. dys- dårlig +fasis talen) er betegnelsen for en langsom eller forsinket udvikling af sproget hos børn; sprogdefekter efter det fjerde eller femte år betegnes som afasi. 

Da dysphasia let forveksles med dysphagia, synkningsbesvær, behandles dysfasi ofte under afasi.

Eksterne henvisninger 
 Om dysfasi  på Talepaedagog.com
Noter

Sprogforskning
Børnesygdomme
Sari

En Sari kan have flere betydninger:

 Sari (dragt) – indisk dragt
 Sari (by) – by i det nordlige Iran
Krone (plantedel)

Træers og buskes kroner består af et skelet af grene, der danner analoge løsninger på den samme udfordring. Forskellen er blot, at træerne (via udvikling af apikal dominans) har formået at danne en stamme, der løfter grensættet højt op over andre planters kroner.

Kronen består desuden af de blade, som er den afgørende del af hele systemet. Bladene skaffer planten dens føde, for den er autotrof og kan selv samle den nødvendige energi. Kronen er med andre ord den struktur, planten skaber for at sikre sin energioptagelse.

Endelig har kronen også den rolle at bære plantens blomster og senere dens frugter.

Kronens form gør det muligt at skelne de enkelte arter fra hinanden (se vækstform), men den gør det også muligt at gennemskue plantens fysiologiske alder (modsat dens kronologiske alder).

Et træs fire aldre, som de ses af dets kroneform:
 Ungdomsformen har gennemgående stamme og tydeligt topskud. Det giver en slank, tilspidset krone.
 Den modne form har gennemgående stamme, men intet topskud. Til gengæld er træet begyndt at blomstre.
 Alderdomsformen har en krone, som er ved at falde fra hinanden. De enkelte hovedgrene har hver deres tydeligt isolerede kroner, og træet blomstrer som gjaldt det livet (hvad det også gør).
 Den døende form har helt mistet kronen. Fra ruinen af stammen kommer bundter af vanris. Blomstringen er ophørt, og træet er under forfald.

Se også 
 Træ
 Træbiologi

Træer
Biologi
Botanik
Gnom

Gnom eller Gnome som regel en form for lille skabning, der findes flere af dem:
 Gnom - elementarånd fra mytologi og folketro.
 Gnome fra Dungeons & Dragons
 Gnome fra World of Warcraft
Center for Militære Studier

Center for Militære Studier (forkortet CMS) er et dansk forskningscenter under Institut for Statskundskab på Københavns Universitet. Centret undersøger internationale tendenser i en dansk sikkerhedspolitisk kontekst.

Centret blev grundlagt som Dansk Institut for Militære Studier (forkortet DIMS) i 2007, og var dengang underlagt Forsvarsakademiet. I forbindelse med forsvarsforliget 2010-2014, blev CMS oprettet som følge af en aftale mellem Forsvarsministeriet og Københavns Universitet. I 2016 placerede University of Pennsylvania som nr. 19 ud af 85 på deres globale liste over forsvars- og sikkerhedspolitiske tænketanke.

Foruden at producere videnskabelige publikationer og rapporter, afholder CMS offentlige og lukkede arrangementer – herunder seminarer, konferencer, debatmøder, samt forestår undervisning på Institut for Statskundskab på Københavns Universitet – herunder en årlig sommerskole om dansk forsvarspolitik og strategiske studier.

Centret ledes af Henrik Ø. Breitenbauch. Dets ansatte tæller bl.a. seniorforskere og forskere, militæranalytikere, en centeradministrator, ph.d.-stipendiater, videnskabelige assistenter og studentermedhjælpere.

Kilder

Eksterne henvisninger 
 Center for Militære Studiers hjemmeside

Forskningsinstitutioner i Danmark
Københavns Universitet
Dagbladet (Norge)

Dagbladet er Norges tredjestørste avis med et oplag på 146.512 eksemplarer i 2006. Avisen blev grundlagt i 1869 og er siden 1983 udkommet i tabloidformat. Politisk er avisen i dag uafhængig, men tidligere var den tilknyttet Venstre. Chefredaktør er siden 2006 Anne Aasheim.

Dagbladet ejes af AS Avishuset Dagbladet. Udover den trykte avis drives internetavisen dagbladet.no, der har 1.7 mio. besøgende om ugen, hvilket gør den til Europas mest succesfulde internetavis målt efter befolkningsstørrelse og moderavisens læsertal.

Dagbladets redaktionelle linje præges af "enkle" nyheder, ofte såkaldte human interest-historier. Hovedkonkurrenten er Norges anden store tabloidavis, VG.

Oplag 
Tal fra norske Mediebedriftenes Landsforening:

Eksterne henvisninger 
 Dagbladets hjemmeside

Aviser fra Norge
Etableret i 1869